Document ID: /roh_data/filtered/fineweb-2-filterrobots_roh.jsonl.gz/19252

Per il mument absolvan 20 emprendists da bostger ad Avrona lur emprim curs obligatoric da l'emprendissadi. 13 d’els èn da l’Engiadina e 7 dal chantun Turitg. Segund ils instructurs pon ins constatar in tschert boom tar quest emprendissadi. Fin avant 4 fin 5 onns avevan ils uffizis forestals grev da chattar giarsuns. Ussa èsi gist cuntrari. Quels che vulan daventar bostger pon esser cuntents, sch’els chattan insumma ina plazza d'emprendissadi.
Ils motivs principals dals giuvenils per tscherner quest emprendissadi è il lavurar ora en la natira e per la natira. Tenor l’instructur Gisep Rainolter saja la lavur manuala ina fitg buna basa per giuvenils e perquai era fitg dumandada.
TR Telesguard 17:40